अदा शर्मा बोलीं- लड़कियां गायब क्यों हुईं इस बात पर ध्यान दें
Bollywood Movie The Kerala Story Controversy - Adah Sharma On Missing Girls Number. फिल्म की लीड एक्ट्रेस अदा शर्मा ने ANI से बात करते हुए कहा कि फिल्म में 32,000 लड़कियों के गायब होने का आंकडा बढ़ा-चढ़ाकर नहीं बताया गया है। उन्होंने कहा- जब आप फिल्म देखेंगे तो आप खुद समझ जाएंगे कि ये झूठ नहीं है
द केरल स्टोरी का ट्रेलर रिलीज होते ही विवादों में फंस गया है। हाल ही में फिल्म की लीड एक्ट्रेस अदा शर्मा ने फिल्म में 32,000 लड़कियों के गायब होने के नंबर के गलत होने और बढ़ा-चढ़ाकर बताए जाने पर रिएक्ट किया है।
फिल्म देखकर समझ जाएंगे की ये झूठ नहीं है- अदा शर्मा 
फिल्म की लीड एक्ट्रेस अदा शर्मा ने ANI से बात करते हुए कहा कि फिल्म में 32,000 लड़कियों के गायब होने का आंकडा बढ़ा-चढ़ाकर नहीं बताया गया है। मैं खुद उन लड़कियों से मिल चुकी हूं जिन्होंने इस डरावनी कहानी को न सिर्फ जीया है बल्कि अपने साथ होते भी देखा है।
केरल से लड़कियां कैसे गायब हुईं इसपर फोकस करें- अदा शर्मा 
अदा ने आगे कहा- मुझे ये सुनकर भी डर लगता है कि कुछ लोग इस फिल्म को प्रोपेगेंडा बता रहे हैं, जबकि ये सब सच है। मुझे यकीन नहीं होता कि लोग इस बात के पीछे पड़ गए हैं कि केरल से कितनी लड़कियां गायब हुईं। जबकि उन्हें इस बात का जस्टीफिकेशन देना चाहिए कि केरल से ये लड़कियां गायब कैसे हुईं।
धर्म के खिलाफ नहीं आतंकवाद के खिलाफ है फिल्म- अदा शर्मा 
वहीं, 29 अप्रैल को ट्विटर पर एक वीडियो क्लिप शेयर करते हुए अदा ने कहा था- ये फिल्म किसी भी धर्म के खिलाफ नहीं है बल्कि ये एंटी-टेररिज्म है। हमारी फिल्म आतंकवाद के खिलाफ है। इस फिल्म में दिखाया गया है कि आतंकियों ने हमारी लड़कियों को ड्रग्स देकर उनका रेप किया गया, उन्हें ब्रेनवॉश किया और उन्हें मिशन पर लगाया गया।
उन्होंने आगे कहा- तो जब आप इस फिल्म को पॉलिटिकल एजेंडा या प्रोपेगेंडा कहते हैं तो आप इतनी बड़ी टेररिस्ट गतिविधि को बिल्कुल नजरअंदाज कर रहे हैं।ये फिल्म हर धर्म की लड़कियों के लिए जरूरी है।
गायब हुई लड़कियों के सही आंकड़े के लिए कोर्ट में लगाई गई RTI 
दरअसल, फिल्म के ट्रेलर में दावा किया जा रहा है कि केरल से 32,000 लड़कियां गायब हुईं थी। आतंकी संगठन ISIS इन लड़कियों को ब्रेनवॉश करके इन्हें ट्रेन करता है और भारत में आतंकी गतिविधियों को अंजाम देने के लिए मिशन पर लगा देता है।
हालंकि, फिल्म के डायरेक्टर सुदिप्तो सेन मीडिया से बात करते हुए बताया कि उन्होंने इस कहानी को 7 सालों तक फॉलो किया है और तीन सालों तक कड़ी रिसर्च करने के बाद ही फिल्म लेकर आए हैं। उन्होंने बताया कि उन्होंने कोर्ट से RTI के जरिए केरल से गायब हुईं लड़कियों का सही नंबर बताए जाने की भी मांग की है। लेकिन, अभी तक कोर्ट से उन्हें रिपोर्ट नहीं मिली है।
केरल के मुख्यमंत्री ने भी जताई ट्रेलर पर आपत्ति
केरल के मुख्यमंत्री पिनराई विजयन ने फिल्म के ट्रेलर पर नाराजगी जताई है। मीडिया से बात करते हुए मुख्यमंत्री विजयन ने कहा- हिंदी फिल्म द केरल स्टोरी का ट्रेलर देखकर ऐसा लगता है कि फिल्म को जानबूझकर केरल में नफरत फैलाने के इरादे से बनाया गया है। ये फिल्म केरल का माहौल बिगाड़ने की साजिश है। ये फिल्म उस संघ परिवार का प्रोपेगेंडा है जो खुद कट्टरपंथी विचारधारा का शिकार है और केरल में भी नफरत के बीज बोना चाहती है।
गृह मंत्रालय ने केरल को लव जिहाद फ्री बताया है- पिनराई विजयन
उन्होंने आगे कहा- हमें ऐसी कोशिश करनी चाहिए कि केरल पर प्रोपेगेंडा फिल्मों का कम से कम प्रभाव पड़े। इस फिल्म के जरिए संघ परिवार केरल पर लव जिहाद जैसी घटनाओं को बढ़ावा देने का गंभीर आरोप लगा रहा है। जबकि, NIA, कोर्ट और गृह मंत्रालय पहले ही ये साफ कर चुके हैं कि केरल में लव जिहाद जैसी घटनाएं न के बराबर हैं। कैबिनेट मिनिस्टर जी किशन रेड्डी ने खुद सांसद में कह चुके हैं कि केरल में लव जिहाद नहीं है।
कांग्रेस ने की राज्य में फिल्म को बैन करने की मांग 
विजयन ने आगे कहा फिल्म में बिना किसी फैक्ट और एविडेंस के ये दिखाया गया है कि 32,000 लड़कियों के गायब हो जाती हैं और आतंकी संगठन से जुड़ जाती हैं लेकिन ये झूठ से ज्यादा कुछ भी नहीं है। कांग्रेस ने केरल में फिल्म की स्क्रीनिंग पर बैन लगाने की मांग भी की है।
कांग्रेस नेता ने कहा- द केरल स्टोरी में गलत फैक्ट:वीडी सतीशन बोले- राज्य में नफरत के बीज बोना संघ का एजेंडा (पूरी खबर पढ़ें)
द केरल स्टोरी का ट्रेलर रिलीज हुआ:32,000 लापता महिलाओं के केरल से ISIS पहुंचने पर बेस्ड है फिल्म, 5 मई को होगी रिलीज ((पूरी खबर पढ़ें)